Laki henkirahan lakkauttamisesta
Suomen asetuskokoelma 296/1924.

L a k i

henkirahan lakkauttamisesta.

Annettu Helsingissä, 29 päivänä marraskuuta 1924.

      Eduskunnan päätöksen mukaisesti säädetään täten:

Henkiraha-niminen vero lakkautetaan tammikuun 1 päivästä 1925 lukien. Aikaisemmin maksuunpantujen henkirahain rästit ovat kuitenkin säädetyssä järjestyksessä perittävät. Lakkautus ei koske Ahvenanmaan maakunnalla sen itsehallinnosta toukokuun 6 päivänä 1920 annetun lain 21 §:n mukaisesti olevaa oikeutta käyttää tarpeisiinsa tulot henkirahasta.

Tätä kaikki asianomaiset noudattakoot.

Helsingissä, 29 päivänä marraskuuta 1924.

Tasavallan Presidentti

K. J. STÅHLBERG.

Valtiovarainministeri Yrjö Pulkkinen.

</div>

Katso myös
Hallituksen esitys Eduskunnalle henkirahan lakkauttamisesta

Säädökset 1924
Verolait